KV-1

**KV-1** je sovjetski teški tenk iz Drugog svjetskog rata.

## Razvoj
mini|lijevo|200px|KV-1 model 1939
Oktobra 1938. velika grupa studenata je posjetila Kirovsku tenkovsku fabriku u Lenjingradu. Novi, dvokupolni SMK ( Sergej Mironovič Kirov) teški tenk je bio u fazi konstruisanja u to vreme. Studenti su dobili zadatak da dizajniraju novi, jednokupolni tenk, baziran na SMKu. Novi tenk je dobio naziv KV (Klim Voršilov). Rad na tenku je započet 1. februara 1939, prije nego što je dato odobrenje. Sve je teklo bez problema i već 9. aprila je pretstavljen drveni model tenka. Prvog septembra 1939. je završen i prvi primjerak ovog tenka. Od SMK-a je nasledio više ideja i dijelova: izgled tijela tenka, transmisiju (ne kompletno), optičke elemente. Imao je moćni V-2 motor i dva topa u jednoj kupoli: 76.2&nbsp;mm i 45&nbsp;mm top. Pored ovoga posjedovao je i jedan DT mitraljez.

Petog septembra je poslan u Moskvu gde je istog mjeseca pretstavljen sovjetskoj vladi. Odatle je poslan na vojni poligon u Lenjingradu. Tada je započeo Zimski rat sa Finskom i testovi su prekinuti. Tenk je poslat na front. Odmah je pokazao odličnu balističku zaštitu, pošto je bio praktično imun na finsku PT odbranu.

U maju 1940. je povećana planirana proizvodnja sa 50 na 200 tenkova godišnje. Ipak, ABTU je bio zabrinut jer tenk nije završio sve testove i da možda poseduje skrivene nedostatke. Tako je, tog istog meseca, tenk ponovo započeo testiranje na vojnom poligonu Kubinka. Posle pređenih 2648&nbsp;km pronađeni su teški nedostatci u transmisiji, menjaču i šasiji. Inženjeri SKB-a su ponudili da zaustave proizvodnju, ali je ugovor već postignut tako da se odustalo od toga. Do kraja 1940. 76.2&nbsp;mm L-11 top je zamijenjen sa modernijim F-32 topom. Ova verzija tenka se zove KV-1. Dobio je i novi, jači V-2k motor od 600 KS. Proljeća 1941. je pojačana debljina okopa dodavanjem čeličnih ploča. Ova modifikacija je dobila naziv KV-1e.

Tokom 1943. počeli su na frontu da se pojavljuju teški njemački tenkovi Tigar i Panter. Rusima je trebao odgovor i to brzo. IS-85 tenk još nije bio spreman pa su se odlučili na priveremeno rešenje u vidu montiranja 85&nbsp;mm D-5T topa na KV-1S tenk, čime se dobio KV-85 tenk. Modifikovana je kupola i to je uzrokovalo izbacivanje petog člana posade – radio operatora, za koga više nije bilo mjesta. Za razliku od KV-1S, ova verzija je imala i ugrađen mitraljez u kugli na prednjem oklopu tijela tenka. Ukupno je napravljeno 148 KV-85 tenkova. Uzrok za ovako mali broj jeste nemogućnost fabrika da istovremeno proizvode topove za IS-85, T-34-85 i KV-85. Kasnije su fabrike preuzele posao na sebe, ali tada se već pojavio JS-2 tenk čime je zapečaćena sudbina ovog tenka kao i KV-85.

## Operativna upotreba
thumb|Uništeni KV-1 tenk.
Kada su počela neprijateljstva sa Njemačkom, u vojnoj službi je bilo ukupno 691 KV-1 tenk. Tokom 1941. je mogao da uništi bilo koji njemački tenk sa distanci većih od 500 m. Jednom prilikom je usamljeni KV-1 blokirao put blizu Ostrave kojim se kretala njemačka armija i tom prilikom je uništio 7 neprijateljskih tenkova, jednu 88-cu, 4 polugusjeničara Hanomag i 12 kamiona. Ipak, većina ovih tenkova nije uništena od strane neprijateve ruke već posade. Napuštani su zbog čestih kvarova na tranismisiji ili nemogućnosti da se poprave za kratko vrijeme. Primjer pretstavlja statistika gubitaka 10. tenkovskog diviziona, 15. mehanizovanog korpusa. Od ukupno 63 tenkova, oni su izgubili 56 a od toga su 11 izbačeni iz stroja od strane neprijatelja, 11 se vode kao nestali, a čak 34 su napuštena zbog kvarova.

## Reference
Kategorija:Sovjetski tenkovi u Drugom svjetskom ratu